Mi Mala

Mi Mala (בעברית: הנערה הרעה שלי) הוא שיר שהוקלט על ידי הצמד הוונצואלי מאו וריקי, ביחד עם הזמרת-יוצרת הקולומביאנית קרול ג'י, מתוך אלבום האולפן הראשון שלו, Para Aventuras y Curiosidades. השיר יצא לאור ב-13 באוקטובר 2017, על ידי חברת התקליטים סוני מיוזיק לטין, כסינגל המוביל מתוך האלבום. השיר הגיע למקום ה-68 במצעד הסינגלים הספרדי. רמיקס רשמי בו התארחו בקי ג'י, לאלי ולזלי גרייס יצא לאור ב-9 בפברואר 2018. השיר נכתב על ידי ריקרדו רגלרו, מאוריסיו רגלרו, קרול ג'י, קמילו, מקס מאטלוק, מרקו מאסיס וג'ון ליאון והופק על ידי טייני. את השיר הוציא הצמד וקרול ג'י בשנת 2017, אך בשנת 2019, הוחלט לכלול אותו באלבום הבכורה של הצמד, Para Aventuras y Curiosidades, כסינגל המוביל מתוכו וזאת, בנוסף לכך שגם הרמיקס נכלל באלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-75 מיליון השמעות. הווידאו קליפ הרשמי של השיר פורסם ב-13 באוקטובר 2017 בערוץ היוטיוב הרשמי של מאו וריקי. בתחילת הקליפ, ניתן לראות שני גברים יושבים על מיטה כשברקע צבעים ורודים. בהמשך לכך, ניתן לראות שתי נשים בסצנה דומה ולאחר מכן, את קרול ג'י כשמאחוריה רקע בצבע שחור. הקליפ הופץ ביום יציאתו של "Mi Mala" כסינגל. נכון לאפריל 2022, מונה הצפיות של הקליפ עומד על למעלה מ-95 מיליון צפיות. ב-9 בפברואר 2018 יצאה לאור גרסת רמיקס בשם Mi Mala (Remix) הכוללת שירה של בקי ג'י, לאלי ולזלי גרייס. הווידאו קליפ הרשמי שלו צולם ב-18 בינואר 2018 במיאמי, פלורידה, ובוים על ידי במאי הווידאו קליפים דייוויד בורקס. גרסת הרמיקס קיבלה מועמדות בקטגוריית "הרמיקס של השנה" בטקס ה-31 של פרסי לו נואסטרו. במהלך העבודה על הרמיקס, רצו מאו וריקי ששלוש נשים שונות ישירו גם כן, בנוסף לשירתה של קרול ג'י. באחד מהראיונות שקיימו השניים עם ספוטיפיי, ריקי אמר "אני חושב שזה מאוד חשוב לתמוך בכישרון נשי, [כך] שזה [השיר] נעשה חזק יותר עם שירתן של הנשים האחרות". קרול ג'י הודתה שהיא "מתרגשת" מהשיר כי הוא "נאמן למה ש[היא] אי פעם רצתה בקריירה [שלה]: לתת לנשים סיבות להרגיש מלאות השראה ומעולות". לזלי גרייס הצהירה כי "בתעשיית המוזיקה, נשים תופסות את הטריטוריה שלהן" ולאלי הוסיפה כי "הגיע הזמן של נשים להצטרף". לבסוף, בקי ג'י גם הביעה את התרגשותה באומרה: "אנחנו הדור הצעיר הזה במוזיקה, ולהיות מסוגלים לחלוק את האור זה פשוט מדהים". בקי ג'י וגרייס עבדו בעבר יחד על הסינגל המשותף שלהן "Díganle". השיר הגיע למקום ה-13 במצעד השירים הדיגיטליים הלטיניים וקיבל את תואר הפלטינה הלטינית על ידי איגוד תעשיית ההקלטות האמריקאי (RIAA). בשנת 2011, מאו וריקי ("MR" באותה העת) שיתפו פעולה עם טין אנג'לס, הלהקה לשעבר של לאלי, בתיאטרון גראן רקס בבואנוס איירס. במגזין בילבורד תיארו את השיר כ"רמיקס רוחש של ג'אם רגאטון בעל קצב איטי". בנוסף, דיאנה מרטי מ-E! Online טענה שהשיר "מדבק וגורם לכך שהמאזין מוצא את עצמו שומע אותו שוב ושוב". ב-Fuse כתבו ש"[הרמיקס] הוא יותר מסתם עיבוד מחודש לוהט, הוא זרקור גדול יותר על הכישרון הנשי הגדול שמגיע מקהילת המוזיקה הלטינית". הווידאו קליפ הרשמי של הרמיקס צולם בידי הבמאי דייוויד בורקס במיאמי, פלורידה ב-18 בינואר 2018. הוא הוקרן בבכורה עולמית באפליקציית ספוטיפיי לנייד ב-9 בפברואר 2018, במסגרת Viva Latino שהושק מחדש באותה העת. שלושה ימים לאחר מכן, ב-12 בפברואר, הועלה ליוטיוב. בורקס ביים גם את הקליפ של הגרסה המקורית ל-"Mi Mala". בקליפ, קרול, בקי, לזלי ולאלי מצטלמות בסצנות שונות שמותאמות לכל אחת מהן, אך מדגישות את חוסר חיבתן למאו וריקי במסגרת העלילה של הקליפ עצמו. לאחר מכן, ניתן לראות את פרצופם של כל האמנים מוקרנים על גבי צג מסוים. לאורכו של הקליפ לובשות קרול, בקי, לזלי ולאלי בגדים שונים וזאת, בנוסף לתסרוקות שונות שנעשו במיוחד עבור הקליפ. הצלחתו של הקליפ הייתה בינלאומית והוא הצליח לצבור למעלה מ-345 מיליון צפיות, מה שהפך אותו לאחד מהנצפים ביותר של כל אלה שביצעו אותו. מידע על הסינגל "Mi Mala" באתר מיוזיק בריינז סרטון השיר "Mi Mala" באתר יוטיוב ריקרדו רגלרו, מאוריסיו רגלרו, קרול ג'י, קמילו, מקס מאטלוק, מרקו מאסיס, ג'ון ליאון Mi Mala, 2017-10-13, נבדק ב-2022-04-20 "Mau y Ricky & Karol G – Mi Mala" Mi Mala (Remix), 2018-02-09, נבדק ב-2022-04-20 Mau y Ricky (Ft. KAROL G) – Mi Mala, נבדק ב-2022-04-20 Para Aventuras y Curiosidades, 2019-05-03, נבדק ב-2022-04-20 Mau y Ricky, Karol G - Mi Mala (Official Video), נבדק ב-2022-04-20 Mau y Ricky, Karol G - Mi Mala (Remix - Official Video) ft. Becky G, Leslie Grace, Lali, נבדק ב-2022-04-20 Jessica Roiz, Jessica Roiz, Premio Lo Nuestro 2019 Nominations: Natti Natasha, J Balvin, Bad Bunny Lead Nods, Billboard, ‏2019-01-08 (באנגלית אמריקאית) Lali Espósito con poca ropa y muy sensual en "Mi Mala" | Da La Nota, Los Andes (בספרדית) Suzette Fernandez, Suzette Fernandez, This Week on Latin Notas: Nicky Jam Receives 4X Diamond Album For ‘El Perdon’, Billboard, ‏2018-02-12 (באנגלית אמריקאית) 5 de Julio de 2011, Los hijos de Montaner estarán con los Teen Angels, infobae (ב־European Spanish) Billboard Staff, Billboard Staff, Becky G, Karol G, Leslie Grace & Lali Are Squad Goals in Mau y Ricky’s ‘Mi Mala (Remix)’ Video Premiere, Billboard, ‏2018-02-12 (באנגלית אמריקאית) Inside "Mi Mala" Remix's Music Video with Becky G, Mau y Ricky, Karol G, Leslie Grace and Lali, E! Online, ‏2018-02-13 Fuse (באנגלית), נבדק ב-2022-04-20 Suzette Fernandez, Suzette Fernandez, Mau & Ricky Premiere ‘Mi Mala’ Video Featuring Karol G: Watch, Billboard, ‏2017-10-13 (באנגלית אמריקאית) Gold & Platinum, RIAA (באנגלית אמריקאית) AMPROFON, amprofon.com.mx Unidad Editorial Información General S.L.U, Mau y Ricky, www.elmundo.es (בספרדית)